Թեպետ Ֆյունեսը երբեք չի աշխատել կրկեսում, սակայն նրա խաղին բնորոշ են ծաղրածուական արվեստի տարրերը։ Փութկոտ շարժումները, աշխույժ դիմախաղը, անսպառ էներգիան նրա գլխավոր առանձնահատկություններն են։ Իր կարիերայի սկզբում Ֆյունեսը սիրում էր գրիմավորվել, կրել կեղծամ ու արհեստական բեղեր, սակայն հետագայում նա հասկացավ, որ այդ ամենը խանգարում է իրեն․ նրա լավագույն դիմակը սեփական դեմքն էր։